paragraph_text: Mara (Marija) Čović (Subotica, 1911. – Zagreb, 1997.) je bačka hrvatska književnica. Bila je istaknuta vjerska i kulturna radnica odnosno križarska apostolska djelatnica Hrvata u Bačkoj. Bila je inicijatoricom organiziranja katoličkih organizacija na području Bačke koja su snažno djelovala na nacionalno sazrijevanje hrvatske srednjoškolske i sveučilišne mladeži, a sve u duhu kršćanskih načela.